**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za obdobie**

**jún – jú1 2017**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za obdobie jún – júl 2017 zrealizované rozpočtové opatrenia, a to:

* **jún 2017- zmeny v príjmovej a vo výdavkovej časti bežného a kapitálového rozpočtu**

V súlade s § 14 ods. 1 zák. č. 583/2004 o rozpočtových pravidlách územnej samosprávy boli rozpočtované účelovo určené finančné prostriedky mesta Košice na bežné a kapitálové výdavky v celkovej sume 30 000,- €, a to na opravu a údržbu chodníkov (15 000,- €) a na vybudovanie parku Hemerkova – Húskova (15 000,- €) na základe akceptačného listu od Mesta Košice. Zmeny boli realizované v  príjmovej a výdavkovej časti  bežného a kapitálového rozpočtu .

* ***Podprogram 2.6: Obecný informačný systém; Podprogram 2.4: Hospodárska správa, prevádzka a údržba budov* –** zmena rozpočtu v rámci schválenej položky 633 v celkovej sume 69,- € bola z dôvodu potreby predĺženia licencie na Office 365 Personal.
* **júl 2017- zmeny v príjmovej a vo výdavkovej časti bežného a kapitálového rozpočtu**

V súlade s § 14 ods. 1 zák. č. 583/2004 o rozpočtových pravidlách územnej samosprávy boli rozpočtované účelovo určené finančné prostriedky z rozpočtu mesta Košice na bežné a kapitálové výdavky v celkovej sume 10 000,- €, a to na revitalizáciu (opravu a údržbu) športových ihrísk v intraviláne mestskej časti v sume 1 000,- € a na vybudovanie časti III. etapy korčuliarskeho chodníka v Drocárovom parku v sume 9000,- €. Zmeny boli realizované v  príjmovej a výdavkovej časti  bežného a kapitálového rozpočtu .

* ***Podprogram 8.5: Penzión pre dôchodcov – Senior dom; Podprogram 7.7: Verejné priestranstvá –*** zmena rozpočtu v rámci týchto podprogramov bola v súlade s uznesením č. 301/c zo dňa 6. júla 2017, kde miestne zastupiteľstvo požiadalo miestny úrad pripraviť analýzu vývoja rizík a možných riešení dokončenia stavby objektu Senior dom v termíne do najbližšieho zasadnutie MieZ. Vzhľadom k tomu bol upravený rozpočet na právne služby s prihliadnutím na zabezpečenie vypracovania analýzy vývoja rizík z právneho hľadiska v sume 300,- €. Zníženie rozpočtovaných výdavkov pri tejto zmene bolo z rozpočtu určeného na služby pri verejnom obstarávaní, kde vznikla úspora.

Spracovala: Ing. Ľudmila Nogová